Bukedde Online - Gwe nnali nsibiddeko olukoba yafuuka muyaaye
Gwe nnali nsibiddeko olukoba yafuuka muyaaye
Nkozese bigambo ki okukkirizisa omuwala?...
Enkola ya famire eteeka abaagalana ku bunkenke...
NZE Dennis Mawanda, mbeera Busimbi- Mityana nga nnina emyaka 21.
Natuuka nga nfuna omuwala nga twagalana era mu biseera bye nnamwagalirako, nnalina omuzigo we mpangisa nga ye abeera ne bazadde be newankubadde yali awezezza emyaka 18 naye yali akyasoma.
Omuwala ono twayagalana okumala akabanga naye nga ne bazadde be twakibakweka.
Wabula mu kwesanyusa n’omuwala ono kubanga yali atera okunkyalirako, wano we yafunira olubuto.
Bwe yafuna olubuto, yajja ewange n’annyinnyonnyola ku nsonga ezo naye n’ansaba olubuto tuluggyemu olw’ensonga nti yali tayagala kunyiiza bazadde be ate nga nange tayagala bansibe engeri gye yali nti akyasoma.
Bwe nakitunulamu ate nga naye kye yali ayagala, ne nzikiriziganya naye. Nze n’omuwala ono twali twateesa nti bw’anaamaliriza okusoma nga tufumbiriganwa wabula kyanzigwaako omuwala ono bwe yatandika okukyusa embeera ze.
Oluvannyuma lw’okumaliriza eby’okusoma, nga waakayitawo emyaka ebiri, omuwala ono yatandika okunneewala mpolampola n’okutandika okugenda mu bifo ebisanyukirwamu nga kiraabu n’abasajja abalala ekintu ekyanneeraliikiriza kyokka nga nze nnali mpulira mmwagala.
Olw’okuba nti mu mutima nnali nsibidde ku ye nga ne bye nkola muteekamu kuba twali twesuubizza n’okufumbiriganwa, kino kyannuma era sisuubira nti ndimwerabira.